Povestea micuței Heidi rămâne una dintre cele mai îndrăgite capodopere ale literaturii universale. Îmbrăcată în straiele unei noi traduceri, această ediție ne poartă pe crestele însorite ale Alpilor elvețieni, unde fetița blajină, cu suflet pur, îmblânzește inima aspră a bunicului său și redă speranța unei bătrâne suferinde. \n \n Heidi, una dintre cele mai cunoscute cărți pentru copii, încântă și astăzi numeroși cititori din întreaga lume, lăsând o impresie profundă prin simplitatea și sinceritatea emoțiilor pe care le transmite. Acest roman clasic este o poveste despre copilărie și, în același timp, o invitație de a privi lumea prin ochii inocenți ai protagonistei. Copilul modern are prilejul de a învăța de la Heidi puterea bunătății și forța vindecătoare a naturii, descoperind totodată și farmecul unei lumi simple, așezate între munți. - Monica Oprinoiu \n \n Ilustrații color de Diana Tivu. \n \n Traducere din limba germană de Monica Oprinoiu.